Provençau Lenga Viva

Provençau Lenga Viva (Prouvençau Lengo Vivo en grafia mistralenca), tanben escrich PLV, es una associacion d'ensenhament dau provençau. Fondada en 2001, organiza cada annada d'estatges per leis escolans qu'aprènon lo provençau, e pòrge de contengut pedagogic ais escolans amb ai professors de lenga. 

La devisa de l'associacion es un proverbi provençau : "La figuiera e l'olivier mòron pas sensa eiretier". 

 Istòria 
L'associacion foguèt creada en 2001, a l'iniciativa de Vierginia Bigonnet, per una chorma de professors de provençau que volián promòure la lenga e la cultura provençalas.L'assouciacioun. Prouvençau Lengo Vivo. L'associacion pòrta de valors de dubertura e revendica d'anar en delà de la grafia e dau parlar locau.CROS, Amy. (10 d'abrieu 2016). "L'estage de Prouvençau Lengo Vivo : uno flamo que trantaio mai s'atudo pas." Aquò d'Aquí. [legir en linha]

 Activitat 

 Estatges de provençau 
vinheta|Document de presentacion per l'estatge 2022.|esquèrra|251x251pxDespuei 2001, l'associacion organiza d'estatges per leis escolans dau collegi e dau licèu qu'aprènon ò parlon lo provençau. N'i a un cada annada, que dura entre tres e cinc jorns de temps, generalament au moment dei vacanças d'abrieu, e es dubert a-n una trentena o quarantena (segon leis annadas) d'enfants entre 13 e 18 ans.

La chausida d'organizar un estatge venguèt d'una dobla remarca : una, que l'immersion lenguistica es un dei melhors biais d'apréner una lenga, e dòs, que leis escolans de provençau an gaire l'escasença d'ausir la lenga dins la vida vidanta maugrat que viscon dejà au païs, e lei professors de provençau pòdon pas faire de viatges escolaris d'immersion amb seis escolans coma lei professors d'espanhòu ò d'anglés.MARTEAU-IMBERT, Celina. (15 d'abrieu 2010). "PLV : un "crid de jouvènt" despièi dès an deja !". Lei Carnets dau Ventor, n°67. [legir en linha]

La tòca es de promòure la lenga e la cultura provençalas, de la dinamizar, e de mostrar qu'es encara pron activa.Les stages. Prouvençau Lengo Vivo.  Lo programa se vòu festiu e ludic, dins un ambient de dubertura ais autres e de rescòntre. Se compausa d'activitats (visitas, passejadas...), de juòcs, d'atalhers (cosina, cant, musica, tiatre, cònte, costume, dansa, colectatge, reviradura), e de cors o de conferéncias dins la jornada. Lo sèr se fai de balètis, de juòcs o de concerts donats per d'artistas occitans convidats.

Leis estatgiaris vènon per la maja part dei despartaments de Vau-Clusa e dei Bocas-dau-Ròse, amb quauqueis uns que vènon dau Var e deis Aups-de-Nauta-Provença.PLV fête ses 10 ans. Prouvençau Lengo Vivo. Quauqueis uns dei promiers participants ais estatges de provençaus ne'n son puei venguts d'animators.

Despuei 2019, l'associacion organiza tanben un estatge d'aquela mena per leis adultes, en collaboracion amb lo pargue dau Ventor e l'associacion L'escolo dóu Ventour.

 Lista deis estatges 
+AnDatasLuòcTèmaIntervenents202421-24 d'abrieuLicèu dei Rores, 
CarpentràsMario PLV202323-26 d'abrieuLa guerra deis estèlas202210-13 d'abrieuL'ostau de papier202128-29 d'octòbreDisney PLV2020anullat20197-10 d'abrieuCastèu de la Capèla,
Castèunòu de GadanhaLa santatZoumai aqui201825-28 d'abrieuPLV ProduccionsRaskas20179-12 d'abrieuMission ProvençaBric a Drac20163-6 d'abrieuLei fèstas tradicionalas en ProvençaLa Capouliero, Lou Tapage201313-16 d'abrieuLei supereròis provençausRaskas201223-27 d'abrieuLicèu dei Rores, 
CarpentràsViatge a travers lo mondeCor D Lus, Lou Tapage, Lo Còr de la Plana201118-22 d'abrieuLei personatges fantastics de ProvençaOriginal Occitana, Coriandre201011-16 d'abrieuCastèu Mongin, 
AurenjaGramàtix e Tòfix, leis irreductibles provençausCabr' e can, Lu Rauba Capèu, Andrieu Gabriel, Liza, J-B. Plantevin, R. Pasturel, S. Manganelli200927 d'abrieu-1 de maiMirèlhaMoussu T, Laurènç Cavalié amb lo trio dau Bartàs, Andrieu Gabriel, Cabr' e can200814-18 d'abrieuCastèu de BuòusEstel'acCounvivènço, Crous e pielo, Charé Moulâ, Joan-Novè Mabelly200723-27 d'abrieuFuturLo Còr de la Plana, L'as pagat lou capèu200624-27 d'abrieuMasc(a)sMai Aqui, Liza, Crous e pielo, J-B. Plantevin200518-22 d'abrieuAtge MejanR. Pasturel, Gaël Hemery, Ventadis, Jean-Louis Todisco, Jazz au Jas200426-30 d'abrieuSensa tèma particularJean-Marie Carlotti, Toutaven, Lo Dalfin200321-25 d'abrieuMont VentorAndrieu Gabriel, Duo Cheops, Hombeline, Les violons du rigaudon20027-11 d'abrieuAndrieu Chiron, Traucaterma200127 d'abrieu-1 de maiCounvivènço, J-B. Plantevin, S. Manganelli, Mauresca Fracàs Dub, Lo Seriòl

 Autreis activitats 

 Administracion 
L'equipa se compausa ara de 19 animators, amb de benevòles.

 Nòtas e referéncias